CELEX: 32003R2302
Language: el
Date: 2003-12-29 00:00:00
Title: Κανονισμός (ΕΚ) αριθ. 2302/2003 της Επιτροπής, της 29ης Δεκεμβρίου 2003, για παρέκκλιση από τον κανονισμό (ΕΚ) αριθ. 192/2002 για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΓΕ ή ΕΚ/ΥΧΕ

Avis juridique important

|

32003R2302

Κανονισμός (ΕΚ) αριθ. 2302/2003 της Επιτροπής, της 29ης Δεκεμβρίου 2003, για παρέκκλιση από τον κανονισμό (ΕΚ) αριθ. 192/2002 για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΓΕ ή ΕΚ/ΥΧΕ  

Επίσημη Εφημερίδα αριθ. L 342 της 30/12/2003 σ. 0004 - 0004

Κανονισμός (ΕΚ) αριθ. 2302/2003 της Επιτροπήςτης 29ης Δεκεμβρίου 2003για παρέκκλιση από τον κανονισμό (ΕΚ) αριθ. 192/2002 για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΓΕ ή ΕΚ/ΥΧΕΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2001/822/ΕΚ του Συμβουλίου, της 27ης Νοεμβρίου 2001, σχετικά με σύγκριση των υπερπόντιων χωρών και εδαφών με την Ευρωπαϊκή Κοινότητα(1), και ιδίως το παράρτημα ΙΙΙ άρθρο 6 παράγραφος 4,Εκτιμώντας τα ακόλουθα:(1) Ο κανονισμός (ΕΚ) αριθ. 192/2002 της Επιτροπής(2), προβλέπει τις λεπτομέρειες εκδόσεων των πιστοποιητικών εισαγωγής των προϊόντων που υπάγονται στο κεφάλαιο 17 και στους κωδικούς ΣΟ 1806 10 30 και 1806 10 90, δυνάμει της σώρευσης καταγωγής ΑΚΕ/ΥΓΕ ή ΕΚ/ΥΧΕ.(2) Δεδομένου ότι η Ευρωπαϊκή Ένωση θα διευρυνθεί από την 1η Μαΐου 2004, πρέπει να υπάρξει παρέκκλιση, για το έτος 2004, από το χρονοδιάγραμμα για την υποβολή των αιτήσεων που προβλέπονται στο εν λόγω κανονισμό, ώστε να μπορέσουν οι εμπορευόμενοι των νέων κρατών μελών να συμμετάσχουν στην εισαγωγή των προϊόντων αυτών από την ημερομηνία προσχώρησης. Για τον ίδιο σκοπό πρέπει να καθοριστεί και η ανώτατη ποσότητα που θα είναι διαθέσιμη την 1η Ιανουαρίου 2004 για την πρώτη περίοδο υποβολής των αιτήσεων, που θα αντιστοιχεί στο ένα τρίτο της ανώτατης ετήσιας ποσότητας που καθορίστηκε στο παράρτημα III άρθρο 6 παράγραφος 4 δεύτερο εδάφιο της απόφασης 2001/822/ΕΚ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Για το έτος 2004, κατά παρέκκλιση από το άρθρο 3 παράγραφος 2 του κανονισμού (ΕΚ) αριθ. 192/2002, η αίτηση για την έκδοση πιστοποιητικών εισαγωγής αφορά ποσότητα ίση με 25 τόνους τουλάχιστον και, το πολύ, την ανώτατη ποσότητα που έχει καθοριστεί στην παράγραφο 3 για την περίοδο υποβολής των αιτήσεων του Ιανουαρίου, και στη διαθέσιμη ποσότητα για τις μεταγενέστερες περιόδους υποβολής των αιτήσεων.2. Για το έτος 2004, κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 192/2002, οι αιτήσεις χορηγήσεως πιστοποιητικών υποβάλλονται στην αρμόδια αρχή του κράτους μέλους εντός των πρώτων πέντε εργάσιμων ημερών του Ιανουαρίου, Μαΐου, Ιουλίου και Οκτωβρίου 2004.3. Για το έτος 2004, κατά παρέκκλιση από το άρθρο 6 παράγραφος 3 του κανονισμού (ΕΚ) αριθ. 192/2002, όταν οι αιτήσεις χορηγήσεων πιστοποιητικών υποβάλλονται εντός των πρώτων πέντε εργάσιμων ημερών του Ιανουαρίου 2004, οδηγούν στην εξάντληση ή στην υπέρβαση των 9333 τόνων, η Επιτροπή, εντός προθεσμίας δέκα εργάσιμων ημερών που υπολογίζεται από την τελευταία ημέρα της προθεσμίας υποβολής των αιτήσεων χορηγήσεως πιστοποιητικών, καθορίζει τον ενιαίο συντελεστή μειώσεως που θα εφαρμοστεί σε καθεμία από τις υποβληθείσες αιτήσεις.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Δεκεμβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 314 της 30.11.2001, σ. 1.(2) ΕΕ L 31 της 1.2.2002, σ. 55.